FOTBALL: Torsdag kveld skrev både TV 2 og Fædrelandsvennen at Start har akseptert et bud på Niklas Sandberg (23). Søndag kunne FKH melde at midtbanespilleren fra Lura utenfor Sandnes har signert.

– Vi har hatt Niklas i kikkerten lenge og er veldig fornøyd med å få han hit. Han er en spiller med fine offensive kvaliteter, blikk for spillet og tilfører oss både fart og et veldig bra venstrebein. Niklas er dessuten i en veldig fin alder med tanke på videre utvikling, sier trener Jostein Grindhaug til fkh.no.

Niklas Sandberg har signert. https://t.co/RDSksiI33W — FK Haugesund (@FKHaugesund) January 27, 2019

Sandberg kommer fra Start, der han i fjor spilte totalt 15 kamper i Eliteserien.

Niklas Sandberg møter mandag formiddag til trening i Storhall Karmøy.

Han skal ha skrevet under en fireårskontrakt med FKH.